Гулбеннараша массавар раьза а волаш къоабалдаь т1аийцар х1анзчул т1ехьаг1а х1ара шера Чхьаг1а ваь ди дездеш тайп-тайпара мероприятеш чакхйоахильга. Вай республика хьакхайкаяьча хьалхарча шерашка из долаш дар, х1анз т1ехьаг1о дицденна мара. Из традиции юха хьадийнъе еза аьнна лаьрх1ар 1илма-тохкама института болхлоша. Х1ана аьлча, цунна нийсса веце, цул т1ех 1илманхо вац вай къаман таханарчад ийнахьа, х1аьта, цул совг1а, г1алг1ай къам, г1алг1ай къаман хоза г1улакхаш, дика оамалаш, цун къоарга ма1ан дола 1адаташ дунен т1а дахача къамашта д1адовзийтара цо миссел къахьийга а цун миссел из караг1даьнна а кхы нагахьа саг вац г1алг1ашта юкъе, йоахар семинаре къамаьл даьраша.